Gnagsår

Gnagsår er en tilstand som oppstår når hud møter friksjon over tid. 

Gnagsår oppstår oftest på hender og føtter. På hender kan skaftet fra et verktøy gi gnagsår i håndflaten. På føtter kan gnagsår oppstå eksempelvis mellom hælen og en sko. 

Gnagsåret vil først påvirke stratum corneum, det ytterste hudlaget. Rødme og sårhet er første symptom. Deretter vil overhuden først løsne fra underhuden og væske eller blod vil legge seg mellom hudlagene og danne en vannblemme, også kalt «vesikkel» eller «bulla» dersom den overstiger 5 millimeter i tykkelse. Huden over en vannblemme får svekket elastitet og væsken mellom hudlagene kan bli presset gjennom huden ved vedvarende friksjon, og danne et åpent sår.

Referanser

Eksterne lenker
 Store medisinske leksikon: nhi.no: gnagsår

Føtter
Hender
Sykdommer i hud og underhud
Dermatologi